da fr cs da da fr he en da da it de da da da da da da da da da da da ceb da da it en en da da da da da da da da sv da nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg forsøger at spise mange grøntsager i hverdagen, men der kan bestemt altid klemmes flere ind. Især vil jeg gerne være bedre til flere dage med vegetarisk mad, hvor måltidet bygges op om grøntsagerne, istedet for om kødet. Forleden dag havde vi gæster, og det lykkedes mig næsten at holde alle retterne vegetariske, hvilket bestemt er en sjældenhed; et par dåser tun var faktisk det eneste kød vi spiste.
For nogle uger siden fik jeg tilsendt Yotam Ottolenghis seneste bog: “Plenty More – forny dit grønne køkken”, som er fuld af den ene lækre vegetaropskrift efter den anden. Bogen er en efterfølger af hans storsællert “Plenty”, som jeg altså ikke har læst. Heldigvis er kogebøger ikke helt ligesom krimier, så man kan sagtens læse denne uden at være bekendt med den første 😉
Bogen udkommer i morgen og kommer helt sikkert til at inspirere mit grønne køkken fremover; jeg har lavet et par helt simple opskrifter indtil videre, men kommer bestemt til at kaste mig over flere af opskrifterne.
Der gøres brug af en del mellemøstlige ingredienser (selvfølgelig, da Ottolenghi er israeler), men de fleste opskrifter indeholder kun kendte ingredienser, der kan købes i ethvert supermarked.
Den første opskrift jeg kastede mig over, var disse citronkrydrede ris, der dampes i ovnen, og smager intet mindre end fantastisk. Der skulle egentlig også have været kanelstænger i risene, men det tåler jeg dårligt, så de blev sprunget over. Desuden anbefales der friske karryblade; det havde jeg altså ikke, men de tørrede afgav nu masser af smag.
Her er rigeligt ris til 4 – vi fik indisk Rogan Josh til og karrystegt blomkål; et meget lækkert og krydret måltid.
Krydrede citronris (4-5 pers.)
saft og skal af 1 økologisk citron
friskkværnet peber, ca. ½ tsk
Tænd ovnen på 200 grader.
Skræl skallen af citronen med en tyndskræller, der må ikke være noget af det hvide med. Kom vand, karryblade, citronskal, nelliker, salt og peber i en gryde og kog det op.
Kom risene i et ildfast fad og hæld det kogende, krydrede vand over. Krøl et stykke bagepapir sammen, ret det ud og fordel det over risene.
Kom folie over fadet og pak det tæt om kanterne. Sæt fadet i ovnen i 25 minutter.
Tag fadet ud af ovnen og lad det trække i 10 minutter. Smelt smørret i en lille gryde og pres saften af citronen ned i det varme smør. Hæld citronsmørret over de dampede ris, og vend rundt med en gaffel. Fjern de fleste af karrybladene, citronskal og nelliker inden servering.
Dette indlæg indeholder affiliate links
Agurkesalat med birkes | Signes Mad siger:
29. april 2017 kl. 18:57
[…] et kæmpehit i England. Jeg takkede med det samme ja, da jeg har været ovenud begejstret for både Plenty More og Nopi, samt et par af hans andre kogebøger, som jeg har lånt på biblioteket. Som sagt har […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.